פרס פריצת הדרך במתמטיקה

**פרס פריצת הדרך במתמטיקה** (באנגלית: The **Breakthrough Prize in Mathematics**) הוא פרס בין-לאומי שנתי שהוכרז בשנת 2014 במסגרת פרסי פורצי הדרך וממומן על ידי יורי מילנר, מארק צוקרברג ויזמים נוספים והוא מגיע עם מענק כספי של 3 מיליון דולר. הפרס מתגמל תגליות משמעותיות בענפי המתמטיקה הרבים. מייסדי פרסי פורצי הדרך הצהירו כי הם רוצים לעזור למדענים להיתפס כסלבריטאים, והם מקווים שהדבר עשוי לגרום ל"סטודנטים צעירים יותר לשאוף להיות מדענים".
ועדת הפרס בוחרת גם עד שלושה זוכים ב"פרס אופקים חדשים במתמטיקה" והחל משנת 2021 מוענק "פרס הגבולות החדשים על שם מרים מירזאח'אני" לעד שלוש זוכות.

## הזוכים בפרס
להלן רשימת זוכי פרס פריצת הדרך במתמטיקה, לפי סדר כרונולוגי:

## פרס אופקים חדשים במתמטיקה
עד שלושה פרסי אופקים חדשים במתמטיקה (100,000 דולר לזוכה) זמינים לחוקרים צעירים בתחילת דרכם. להלן זוכי הפרס הבין-לאומי:

## פרס הגבולות החדשים על שם מרים מירזאח'אני
החל משנת 2021, מוענק פרס בין-לאומי הנושא את שמה של המתמטיקאית מרים מירזאח'אני, לעד שלוש נשים מתמטיקאיות שסיימו את הדוקטורט בשנתיים האחרונות. הפרס על סך 50,000 דולר לזוכה, מוענק מדי שנה עבור הישגים מוקדמים בקריירה, על ידי קרן פרס פריצת הדרך שנוסדה על ידי יורי מילנר ויזמים נוספים. מספר הפרסים הועלה מאחד לשלושה, "בגלל העניין הרב שמייצר הפרס והזכאות הגבוהה ביותר של מועמדויות". להלן זוכות הפרס:

**שנת 2021**
* נינה הולדן - "לעבודה בגאומטריה אקראית, במיוחד עבור תורת השדה ליוביל כגבול קנה המידה של משולשים אקראיים.", המכון הטכנולוגי של ציריך (דוקטורט במכון הטכנולוגי של מסצ'וסטס, 2018).
* אורמילה מהדב - "לעבודה המתייחסת לשאלה היסודית של אימות תפוקת חישוב קוונטי.", המכון הטכנולוגי של קליפורניה (דוקטורט באוניברסיטת קליפורניה בברקלי, 2018).
* ליסה פיקירילו - "לפתרון הבעיה הקלאסית שהקשר הקונווי אינו פרוס בצורה חלקה.", המכון הטכנולוגי של מסצ'וסטס (דוקטורט באוניברסיטת טקסס באוסטין, 2019).
**שנת 2022**
* שרה פלוזה - "עבור תרומות לקומבינטוריקה האריתמטית ולתורת המספרים האנליטית, במיוחד בכל הנוגע לתבניות פולינום בקבוצות צפופות."
* הונג וואנג - "עבור התקדמות בהשערת ההגבלה, השערת ההחלקה המקומית ובעיות נלוות."
* יילין וואנג - "לעבודה חדשנית ומרחיקת לכת על אנרגיית Loewner של עקומות מישוריות."
**שנת 2023**
* מגי מילר - "לעבודה על קשרי סרט סיבים ומשטחים ביריעות 4 ממדיות."
* ג'יניונג פארק - "על תרומות לפתרון מספר השערות מרכזיות על ספים ותהליכי ברירה."
* ורה טראוב - "עבור התקדמות בקירוב התוצאות בבעיות אופטימיזציה קומבינטורית קלאסית, כולל בעיית הסוכן הנוסע ועיצוב הרשת."
**שנת 2024**
* חנה לרסון - "על התקדמות בתורת בריל-נותר ובגיאומטריה של מרחב המודולים של עקומות."
* לורה מונק - "על קידום הבנתנו של משטחים היפרבוליים אקראיים של סוגים גדולים."
* מאיוקו יאמאשיטה - "על תרומות לפיזיקה מתמטית, תורת האינדקסים."
**שנת 2025**
* סי יינג לי - "על מציאת גישה חדשה לבעיה חשובה בתוכנית לנגלנדס ועל הצלחתה לצמצמה לבעיה מקומית."
* רג'ולה סריווסטבה - "על התקדמותה בתחום מאתגר בצומת שבין אנליזה הרמונית ותורת המספרים, על ידי התמקדות בקביעת מספר נקודות הסריג שניתן למצוא ליד משטח חלק נתון, עם יישומים חשובים בקירוב דיופנטי בממדים גבוהים יותר."
* אוון טאנג - "על המצאת אלגוריתמי חישוב קוונטי ללמידת מכונה, והוכחת חישובים מסוימים, אשר אלגוריתמים קוונטיים נחשבו באופן נרחב למהירים יותר באופן אקספוננציאלי בפתרון, ניתנים למעשה לפתרון בזמן דומה על ידי מחשב רגיל (לא קוונטי)."

## ראו גם
* פרס פריצת הדרך בפיזיקה יסודית (2012)
* פרס פריצת דרך במדעי החיים (2013)

## קישורים חיצוניים
*  

## ביאורים

קטגוריה:פרסים למתמטיקה
קטגוריה:פרסים מדעיים
קטגוריה:פרסים המוענקים לנשים: מדע וטכנולוגיה